Publication: Magyar Közlöny
Issue: MK-2011-84 (Year: 2011, Number: 84)
Era: contemporary
Section: vagyonáról és vagyongazdálkodásról szóló 5/2008. (II. 1.) önkormányzati rendeletben szabályozza (a továbbiakban:
Paragraph Index: 424

vagyonáról és vagyongazdálkodásról szóló 5/2008. (II. 1.) önkormányzati rendeletben szabályozza (a továbbiakban: Ör2.). Az Ör2. szerint a nem lakás céljára szolgáló ingatlanokat fõ szabály szerint licites eljárás, indokolt esetben zárt borítékos pályázat útján kell bérbe adni. A vagyongazdálkodási rendelet 1. számú melléklete részletesen taglalja mind a licites eljárás, mind a zárt pályázat szabályait, amelyek számos garanciális elemet tartalmaznak. Ezek a szabályok gondoskodnak az eljárás nyilvánosságáról, meghatározzák az ajánlat tartalmát – ennek keretében az induló bérleti díj mértékét –, a pályázati biztosítékokat, az eljárás eredményességének/eredménytelenségének megállapítására irányuló eljárás részletes szabályait, a szerzõdés megkötésére vonatkozó rendelkezéseket. Ezzel szemben az Ör. lényegében a nyilvánosság kizárásával, licites eljárás és pályáztatás nélkül teszi lehetõvé irodahelyiségek bérbeadását a pártok számára. A pártok pusztán írásban jelzik az önkormányzat felé jogosultságuk tényét, ezen túlmenõen semmilyen más feltételnek nem kell eleget tenniük. Az induló bérleti díj mértékére a közgyûlés költségvetési, pénzügyi, gazdasági ügyekben illetékes bizottsága tesz javaslatot az adott párttal történt egyeztetést követõen. Az Ör. tehát nem határozza meg az induló bérleti díj mértékét – amely alatti összegért nem adható bérbe az irodahelyiség –, szemben az Ör2.-vel, amely szerint érvénytelen az eljárás, ha egyik ajánlat sem éri el a legalacsonyabb nettó árat. A fentiek alapján egyértelmûen megállapítható, hogy az Ör. alapján a pártok nyilvánvalóan kedvezõbb feltételekkel bérelhetnek nem lakás céljára szolgáló önkormányzati ingatlant, mit más bérlõk.

Source: https://magyarkozlony.hu/hivatalos-lapok/1a169ded052b046eaf0af8e929b8d67859406139/dokumentumok/e2dfbdfb0147de733fd93e6c0bedfce01d2c399c/letoltes